Apple Watch
Apple Watch je Appleov pametni sat. Operativni sustav Apple Watcha je watchOS. Dostupan je u tri takozvane kolekcije: Apple Watch, Apple Watch Sport i Apple Watch Edition. U svakoj kolekciji dostupno je više materijala i boja i dvije dimenzije. Apple Watchu potreban je iPhone 5 ili noviji za mnoge mogućnosti. Podržava iPhone 5 ili noviji s iOS-om 8.2 i novijim na koji se spaja pomoću WiFi-ja ili Bluetootha. Najavljen je 9. oktobra 2014., a prodaja je počela 24. aprila 2015.

Najava
O Appleovom pametnom satu počelo se pričati još 2011. godine. The New York Times i The Wall Street Journal izvjestili su 10. februara 2013. da je Apple počeo s razvojem pametnog sata baziranim na iOS-u. Dva dana kasnije, Bloomberg je izjavio kako na razvoju Appleovog pametnog sata radi najmanje 100 dizajnera. Dalji izvještaji u martu 2013. pokazuju da je Apple planirao izdati svoj pametni sat do kraja godine. U julu 2013. Financial Times izvjestio je da Apple zapošljava još više zaposlenika koji će raditi na pametnom satu i kako je moguće da će ga Apple izdati kasno u 2014. godini.

U aprilu 2014., Tim Cook, Appleov CEO, izjavio je za The Wall Street Journal kako tvrtka planira izdati uređaj iz nove kategorije uređaja te iste godine, iako nije otkrio nikakve detalje. Reuters je izvjestio u junu 2014. da će Appleov pametni sat vjerojatno biti izdan u oktobru. The Wall Street Journal je izvjestio kako će Appleov pametni sat imati više senzora i dizajna.

Apple Watch službeno je predstavljen 9. septembra 2014. tokom novinarske konferencije na kojoj je predstavljen i iPhone 6. Prednarudžbe Apple Watcha počele su 10. aprila 2015., a dostupan je za kupnju od 24. aprila 2015.

Softver

Operacijski sustav Apple Watcha je watchOS koji je baziran na iOS-u i s kojim dijeli mnoge mogućnosti. Uređajem se upravlja pomoću ekrana osjetljivog na dodir ili pomoću takozvane digitalne krune (eng. digital crown). Apple Watch mora biti uparen s iPhoneom 5 ili novijim na kojem je instaliran minimalno iOS 8.2. Ta verzija iOS-a predstavila je Apple Watch aplikaciju pomoću koje se dodaju i mijenjaju aplikacije, mijenjaju postavke, ažurira verzija watchOS-a i slično. Kada je uparen s kompatibilnim uređajem, Apple Watch može primati različite obavijesti s tog uređaja. Tzv. glances prikazi slični widgetima omogućuju prikazivanje informacija. Podržan je i Handoff koji omogućuje dijeljenje dokumenata između iOS i OS X uređaja. Siri na Apple Watchu može primati glasovne naredbe iako ne može glasovno odgovoriti korisniku. Apple Watch podržava i Appleovu uslugu plaćanja - Apple Pay - pomoću ugrađenog NFC-a. Omogućuje i starijim modelima iPhonea koji nemaju NFC čip plaćanje preko Apple Paya.

Aplikacije predinstalirane na Apple Watchu dizajnirane su kako bi radile zajedno s istovjetnim aplikacijama na iOS-u. watchOS podržava i aplikacije treće strane koje se izvode na iPhoneu, a interfejs aplikacija instalirano je na Apple Watchu.

Izvori

Apple Computer